જેઠ મહિનાની પૂનમે રાત્રિમાં વસ્ત્રો અને ભોરીંગણીનાં પુષ્પો વડે શંકરનું સારી રીતે પૂજન કર્યું. નિરાહાર રહી તે મહિનો ગાળ્યો. અષાઢ મહિનાની સુદ ચૌદશે કાળાં વસ્ત્રો વડે તથા ભોરીંગણીનાં પુષ્પો વડે શિવની પૂજા કરી. શ્રાવણ મહિનાની સુદ આઠમે અને ચૌદશે પવિત્ર જનોઈ તથા વસ્ત્રો વડે શિવપૂજન કર્યું. ભાદરવામાં વદ તેરસે જાતજાતનાં ફૂલ અએ ફળ વડે શંકરનું પૂજન કરી તેમણે જળનું ભોજન કર્યું હતું. એમ દરેક મહિને તે તે કાળમાં ઉત્પન્ન થતાં જાતજાતનાં ફળફૂલ વડે અને ધાન્યો વડે શંકરનું પૂજન કરતાં હતાં.